EkBass/fiwiki-20250220-pages-articles huggingface dataset:
Ida Königsmark

Ida Henningintytär Königsmark (kuollut 1450) oli ruotsalainen ylhäisönainen ja Kastelholman linnaläänin haltija. Ida Königsmarkin ponnistelut Kastelholman linnan puolustamiseksi mainitaan Kaarlenkronikassa kertomuksessa Engelbrektin kapinasta, joka johti linnan piirityksen vuonna 1433. Siihen aikaan hän hallitsi linnaa, jonka hänen toinen miehensä Bengt Pogwisch oli jättänyt hänelle läänityksenä kuollessaan vuonna 1432. On esitetty, että läänitys on ollut pantti, jota leski on pitänyt hallussaan, kunnes luovutuksesta on sovittu. Linnaa piirittivät talonpojat, jotka olivat lähteneet hakemaan oikeutta Joan Folkenpojan johdolla Etelä-Pohjanmaan rannikolta osana kapinaliikettä. Königsmarkin pojan linnanvouti ja lääninherra Otto Pogwischin sanotaan antautuneen kompromissina ainoana ehtonaan, että saa säilyttää henkensä. Ida Königsmarkin vierailuista Kastelholmassa ei ole mitään tietoa. Tästä kertoo Kaarlenkronikka: Thet Slottet hade i thet sinne Frv Yda en uthländsk Qvinne Bätter Konungen henne trodde Än nakon then i Sverike bodde Thet var nu Svenskom til spott At Qvinna skulle rada Rijksens Slott Linnassa oli siihen aikaan Rouva Yda ulkomainen Nainen; Paremmaksi kuningas häntä luuli Kuin jotakuta Ruotsissa asunutta; Siinä nyt pilkattiin Ruotsalaista Kun Nainen saattoi hallita Valtakunnan Linnaa Kaarlenkronikan ideoija Kaarle Knuutinpoika Bonde on halunnut runossa korostaa Ruotsin ylimystön suuttumusta siitä, että saksalainen Eerik Pommerilainen oli syrjäyttänyt heidät kuninkaaksi tullessaan ja kuinka naisen hallitsema linna loukkasi lisäksi miehistä ylpeyttä. == Perhe ja suku == Königsmarck oli saksalaisen aatelismiehen ja kuningas Eerik Pommerilaisen neuvonantajan Henning Königsmarckin tytär ja naimisissa ensin Thomas von Vitzenin ja myöhemmin tanskalaisen valtaneuvoksen Bengt Pogwischin kanssa. Hänen lapsiaan olivat mainitun Otto Pogwischin lisäksi tytär Sigrid (van Vitzen) ja vanhoilla päivillään karkotettu holsteinilainen aatelisjohtaja Henning Pogwisch (s. noin 1418, k. 1481). Idan veli Bengt Königsmark (k. aik. 1431) oli ainakin 1415–1423 voutina Kalmarissa. == Viitteet == === Lähteet === * Luokka:Syntymävuosi tuntematon Luokka:Vuonna 1450 kuolleet Luokka:Suomen linnanvoudit ja linnanpäälliköt Luokka:Suomen keskiajan henkilöt
Pang Qing

Pang Qing (s. 24. joulukuuta 1979 Harbin, Kiina) on kiinalainen taitoluistelija. Hän on saavuttanut olympiahopeaa ja voittanut kaksi maailmanmestaruutta pariluistelussa. Hänen parinaan on luistellut Tong Jian. == Ura == Pang Qing ja Tong Jian kilpailivat juniorien maailmanmestaruuskilpailuissa kolmasti ja sijoittuivat parhaimmillaan kahdeksanneksi vuonna 1999. Samana vuonna he sijoittuivat ensimmäisissä aikuisten MM-kilpailuissaan 14:nneksi. Kahtena seuraavana vuonna MM- sijoitukset olivat viidestoista ja kymmenes. Vuonna 2002 he sijoittuivat Salt Lake Cityn talviolympialaisissa yhdeksänneksi ja MM-kilpailuissa viidenneksi sekä voittivat neljän maanosan mestaruuden. Vuoden 2003 MM-kilpailuissa Pang ja Tong sijoittuivat neljänneksi. Vuonna 2004 he saavuttivat Dortmundin MM- kilpailuissa pronssia ja voittivat jälleen kultaa neljän maanosan mestaruuskilpailuissa. Vuonna 2005 he sijoittuivat MM-kilpailuissa neljänneksi. Torinon olympialaisissa 2006 he sijoittuivat neljänneksi. Samana vuonna he voittivat Calgaryssa maailmanmestaruuden. Tokion MM-kilpailuissa 2007 Pang ja Tong saavuttivat hopeaa. Vuonna 2008 he sijoittuivat MM- kilpailuissa viidenneksi ja voittivat neljän maanosan mestaruuden. Kaudella 2008–2009 he voittivat Grand Prix -finaalin ja neljän maanosan mestaruuden sekä sijoittuivat MM-kilpailuissa neljänneksi. Vancouverin olympialaisissa 2010 pari saavutti hopeaa oltuaan lyhytohjelmassa neljäs ja vapaaohjelmassa paras ja hävittyään toiselle kiinalaisparille Shen Xue / Zhao Hongbo runsaan kolmen pisteen erolla. Samana vuonna he voittivat Torinossa uransa toisen maailmanmestaruuden. Moskovan MM-kilpailuissa 2011 Pang ja Tong saavuttivat pronssia. Samana vuonna he voittivat viidennen kerran urallaan neljän maanosan mestaruuden. Vuoden 2012 MM-kilpailuissa he sijoittuivat neljänneksi ja vuonna 2013 viidenneksi. Sotšin olympialaisissa 2014 he sijoittuivat neljänneksi. Vielä Shanghain MM-kilpailuissa 2015 he saavuttivat uransa kuudennen MM- mitalin, pronssia. Joulukuussa 2013 Pang ja Tong luistelivat Grand Prix finaalissa piste-ennätyksekseen 213,98, johon sisältyi heidän lyhytohjelmaennätyksensä 75,40. Vapaaohjelman piste-ennätyksensä 141,81 he tekivät Vancouverin olympialaisissa 2010. Pang on pituudeltaan 160-senttinen. Hän kilpaili vuoteen 1993 saakka yksiluistelussa. Pang ja Tong avioituivat kesäkuussa 2016. == Lähteet == Luokka:Kiinalaiset taitoluistelijat Luokka:Kiinalaiset olympiamitalistit Luokka:Vuonna 1979 syntyneet Luokka:Elävät henkilöt
Tong Jian

Tong Jian (s. 15. elokuuta 1979 Harbin, Kiina) on kiinalainen taitoluistelija. Hän on saavuttanut olympiahopeaa ja voittanut kaksi maailmanmestaruutta pariluistelussa. Hänen parinaan on luistellut Pang Qing. == Ura == Tong Jian ja Pang Qing kilpailivat juniorien maailmanmestaruuskilpailuissa kolmasti ja sijoittuivat parhaimmillaan kahdeksanneksi vuonna 1999. Samana vuonna he sijoittuivat ensimmäisissä aikuisten MM-kilpailuissaan 14:nneksi. Kahtena seuraavana vuonna MM-sijoitukset olivat viidestoista ja kymmenes. Vuonna 2002 he sijoittuivat Salt Lake Cityn talviolympialaisissa yhdeksänneksi ja MM- kilpailuissa viidenneksi sekä voittivat neljän maanosan mestaruuden. Vuoden 2003 MM-kilpailuissa Tong ja Pang sijoittuivat neljänneksi. Vuonna 2004 he saavuttivat Dortmundin MM-kilpailuissa pronssia ja voittivat jälleen kultaa neljän maanosan mestaruuskilpailuissa. Vuonna 2005 he sijoittuivat MM- kilpailuissa neljänneksi. Torinon olympialaisissa 2006 he sijoittuivat neljänneksi. Samana vuonna he voittivat Calgaryssa maailmanmestaruuden. Tokion MM-kilpailuissa 2007 Tong ja Pang saavuttivat hopeaa. Vuonna 2008 he sijoittuivat MM-kilpailuissa viidenneksi ja voittivat neljän maanosan mestaruuden. Kaudella 2008–2009 he voittivat Grand Prix -finaalin ja neljän maanosan mestaruuden sekä sijoittuivat MM-kilpailuissa neljänneksi. Vancouverin olympialaisissa 2010 pari saavutti hopeaa oltuaan lyhytohjelmassa neljäs ja vapaaohjelmassa paras ja hävittyään toiselle kiinalaisparille Shen Xue / Zhao Hongbo runsaan kolmen pisteen erolla. Samana vuonna he voittivat Torinossa uransa toisen maailmanmestaruuden. Moskovan MM-kilpailuissa 2011 Tong ja Pang saavuttivat pronssia. Samana vuonna he voittivat viidennen kerran urallaan neljän maanosan mestaruuden. Vuoden 2012 MM-kilpailuissa he sijoittuivat neljänneksi ja vuonna 2013 viidenneksi. Sotšin olympialaisissa 2014 he sijoittuivat neljänneksi. Vielä Shanghain MM-kilpailuissa 2015 he saavuttivat uransa kuudennen MM-mitalin, pronssia. Joulukuussa 2013 Tong ja Pang luistelivat Grand Prix finaalissa piste-ennätyksekseen 213,98, johon sisältyi heidän lyhytohjelmaennätyksensä 75,40. Vapaaohjelman piste- ennätyksensä 141,81 he tekivät Vancouverin olympialaisissa 2010. Tong on pituudeltaan 179-senttinen. Hän aloitti yksinluistelijana ja kilpaili kaksi vuotta jäätanssissa ennen siirtymistään pariluisteluun. Tong ja Pang avioituivat kesäkuussa 2016. == Lähteet == Luokka:Kiinalaiset taitoluistelijat Luokka:Kiinalaiset olympiamitalistit Luokka:Vuonna 1979 syntyneet Luokka:Elävät henkilöt
Baby Jane (elokuva)

Baby Jane on vuonna 2019 ensi-iltansa saanut suomalainen draamaelokuva, jonka on ohjannut Katja Gauriloff. Se perustuu Sofi Oksasen samannimiseen romaaniin, jonka ovat sovittaneet käsikirjoitukseksi Gauriloff ja Veera Tyhtilä. Elokuva on Gauriloffin ensimmäinen pitkä elokuva. Sen pääosissa ovat Roosa Söderholm, Maria Ylipää, Nelly Kärkkäinen ja Lauri Tilkanen. Elokuva kertoo nuoresta Jonnasta (Söderholm), joka muuttaa Helsinkiin ja tutustuu itsevarmaan Pikiin (Ylipää). Elokuvan ovat tuottaneet Joonas Berghäll ja Satu Majava tuotantoyhtiö Oktoberista ja sen levittäjänä toimi Future Film. Baby Jane sai ensi-iltansa kansainvälisenä naistenpäivänä 8. maaliskuuta 2019. ==Rooleissa== ==Vastaanotto== Katja Gauriloffin ensimmäinen pitkä fiktio-ohjaus on Anna- lehden Kaisu Tervosen mukaan intensiivinen kahden naisen rakkaustarina ja mielenterveysdraama. Se sai häneltä kolme tähteä viidestä. Sampo Bergmanin (Film-O-Holic.com) mielestä elokuva on harkittu, sisällöllisesti rikas ja taiten ohjattu romaanifilmatisointi, vaikka hahmokuvastossa onkin puutteita. ”Gauriloffin ohjauksellinen ote pitkän fiktion saralla kuitenkin vakuuttaa, vaikka elokuvaa ei suoranaiseksi täysosumaksi voikaan kutsua.” Baby Jane sai häneltä kolme tähteä neljästä. Juho Typpö piti uutuuselokuvaa Helsingin Sanomissa tunnelmallisena ja päällisin puolin vaikuttavana, esteettisesti hienona ja tunnelmaltaan hyvin voimakkaana. Hän antoi sille kolme tähteä viidestä, koska jähmeä sovitus ei aivan tavoita romaanin toimivuutta. Arto Pajukallio harmitteli Tv-maailma-lehdessä vuonna 2024, miten kerronnaltaan oudon vanhakantainen elokuva ei löydä omaa, vahvaa näkökulmaa lupaavia mahdollisuuksia antavalle tarinalle. Hän antoi tälle ”ikävästi kouraisevalle pettymykselle” kaksi tähteä viidestä. == Lähteet == Luokka:Vuoden 2019 suomalaiset elokuvat Luokka:Suomalaiset draamaelokuvat
Itäinenkatu

Itäinenkatu on kävelykatu, joka sijaitsee Tampereen keskustassa Finlaysonin vanhalla tehdasalueella. Se on pohjois-eteläsuuntainen kevyen liikenteen ja huoltoajon väylä, joka sijoittuu Finlaysoninkadun ja Satakunnankadun väliin. Satakunnankadun eteläpuolella katulinja jatkuu Aleksis Kiven katuna. Itäinenkatu on osa Tammerkosken teollisuusmaisemaa, jonka Museovirasto on vuonna 2009 luokitellut valtakunnallisesti merkittäväksi rakennetuksi kulttuuriympäristöksi. Nykyään kadun varrella toimii elokuvateatteri Plevna sekä ravintoloita ja muita yrityksiä. ==Kadun historia ja nimi== Itäinenkatu oli alun perin osa samaa katua kuin nykyinen Aleksis Kiven katu. Tämän kadun pohjoisosan molemmilla puolilla oli ainoastaan Finlaysonin teollisuusrakennuksia, ja vuonna 1913 yhtiö sai kaupungilta luvan sulkea tämän katuosuuden. Sen ylle välittömästi Satakunnankadun pohjoispuolelle rakennettiin porttirakennelma, Finlaysonin portti. Itäisenkadun jäljelle jääneen osuuden nimi muutettiin 1930-luvulla Aleksis Kiven kaduksi, joka sai nimensä kirjailija Aleksis Kiven mukaan. Nimenmuutos ei koskenut kadun suljettua pohjoisosaa, jota ei edes pidetty katuna vaan osana Finlaysonin teollisuustonttia. Kun Finlaysonin teollisuustoiminta alueella 1990-luvulla loppui, alueen asemakaavaa muutettiin, ja vanha kadunimi otettiin tällä osuudella jälleen käyttöön. Nimi Itäinenkatu on lyhentymä vielä vanhemmasta kadunnimestä Itäinen pitkäkatu. ==Rakennuskanta== Itäiselläkadulla on useita rakennustaiteen, kulttuurihistorian ja kaupunkikuvan kannalta arvokkaita kohteita, jotka on suojeltu asemakaavalla. *Finlaysonin portti (1922) sijaitsee kadun eteläpäässä, Satakunnankadun vieressä. Se toimii kävelijöiden pääsisäänkäyntinä Finlaysonin alueelle.Tampereen Keskustori: Rakennetun ympäristön historia ja nykytila, s. 43. *Plevna (1877) sijaitsee kadun länsireunassa. Se on vanha kutomosali, jossa otettiin vuonna 1882 käyttöön Pohjoismaiden ja silloisen Venäjän keisarikunnan ensimmäinen sähkövalaistus. *Siperia (1899) sijaitsee kadun itäpuolella, Satakunnankadun kulmassa. Se on vanha kehräämörakennus. *Katuvapriikki eli Porttitehdas (1860) on myös kadun itäpuolella, Siperian vieressä. Se on pitkä kelloporttirakennus, jonka kautta on kulkuyhteys Väinö Linnan aukiolle. *Kehräämö eli Puutarhatehdas (1891) sijoittuu Finlaysoninkadun varrelle. Rakennus muodostaa Itäisenkadun pohjoisen päätteen. ==Lähteet== Luokka:Tampereen kadut Luokka:Finlayson (kaupunginosa) Luokka:Suomen kävelykadut
Mária Zalai-Kövi

Mária Zalai-Kövi (20. lokakuuta 1924 Târgu Mureș, Romania – 28. lokakuuta 2013 Budapest) oli unkarilainen telinevoimistelija ja olympiamitalisti. Zalai-Kövi saavutti joukkuekilpailusta olympiahopeaa sekä Lontoossa 1948 että Helsingissä 1952. Helsingissä hän voitti myös yhteisvoimistelussa pronssimitalin ja sijoittui henkilökohtaisissa telinekilpailuissa parhaimmillaan hypyssä yhdeksänneksi.Olympics at Sports-Reference.com == Lähteet == * Mária Kövi- Zalai Bio, Stats, and Results Olympics at Sports-Reference.com === Viitteet === Luokka:Unkarilaiset telinevoimistelijat Luokka:Unkarilaiset olympiamitalistit Luokka:Vuonna 1924 syntyneet Luokka:Vuonna 2013 kuolleet
Irén Daruházi-Karcsics

Irén Daruházi-Karcsics (18. maaliskuuta 1927 Budapest – 13. lokakuuta 2011 Budapest) oli unkarilainen telinevoimistelija ja olympiamitalisti. Daruházi- Karcsics saavutti joukkuekilpailusta olympiahopeaa sekä Lontoossa 1948 että Helsingissä 1952. Helsingissä hän voitti myös yhteisvoimistelussa pronssimitalin ja sijoittui henkilökohtaisissa telinekilpailuissa parhaimmillaan eritasonojapuilla 14:nneksi.Olympics at Sports-Reference.com MM-kilpailuissa Daruházi-Karcsics saavutti joukkuekilpailun hopeaa Roomassa 1954Weltmeisterschaften (Damen-Teil1) Sport-komplett.de . == Lähteet == * Irén Karcsics-Daruházi Bio, Stats, and Results Olympics at Sports-Reference.com === Viitteet === Luokka:Unkarilaiset telinevoimistelijat Luokka:Unkarilaiset olympiamitalistit Luokka:Vuonna 1927 syntyneet Luokka:Vuonna 2011 kuolleet
Angelė Rupšienė

Angelė Rupšienė (o.s. Jankūnaitė, , s. 27. kesäkuuta 1952 Vilna, Liettuan SNT) on liettualaistaustainen Neuvostoliittoa edustanut koripalloilija, olympiavoittaja, maailman- ja euroopanmestari. Rupšienė voitti Neuvostoliiton naisten maajoukkueessa olympiakultaa Montréalissa 1976 ja Moskovassa 1980,Olympics at Sports-Reference.com maailmanmestaruuden Brasiliassa 1971 ja Kolumbiassa 1975 sekä Euroopan mestaruuden Unkarissa 1972, Ranskassa 1976 ja Puolassa 1978.Lietuvos sporto enciklopedija == Lähteet == * Profiili Lietuvos sporto enciklopedija * Angelė Rupšienė Bio, Stats and Results Olympics at Sports-Reference.com === Viitteet === == Aiheesta muualla == * Profiili FIBA Archive * Profiili FIBA Archive * Profiili FIBA Archive * Profiili FIBA Archive Luokka:Neuvostoliittolaiset koripalloilijat Luokka:Neuvostoliittolaiset olympiavoittajat Luokka:Vuonna 1952 syntyneet Luokka:Elävät henkilöt
Tesla Semi

Tesla Semi on Teslan kehitteillä oleva kuorma-auto -luokan sähköauto. Sähkörekka kuuluu pohjoisamerikkalaiseen painoluokkaan 8. == Suunnitellut ominaisuudet == Semistä on kaksi versiota: 300 mailin (482 km) ja 500 mailin (804 km) versiot. Sähkörekassa on neljä itsenäistä sähkömoottoria ja 500 mailin versiossa on yhden megawattitunnin akku. Elon Musk on kertonut että Semin käyttökustannus on 1,26 USD/maili. Tesla takaa että Semi-sähkörekka ei mene rikki miljoonan mailin ajomatkalla eli 1,6 miljoonalla kilometrillä. == Historia == Auton valmistus oli tarkoitus alkaa loppuvuodesta 2019, mutta huhtikuussa 2020 ilmoitettiin että tuotanto viivästyy vuoteen 2021 asti. Alkuvuonna 2019 Tesla oli vastaanottanut noin 2000 Semi-sähkörekkojen tilausta. Vuonna 2024 on arveltu, että Yhdysvaltain ympäristönsuojeluviraston (EPA) uudet kuorma-autojen päästörajoitukset, jotka edistävät nollapäästöiseen liikenteeseen siirtymistä, kasvattavat Semi-sähkörekan suosiota.https://electrek.co/2024/04/01/tesla-semi-rare-update-electric-truck- program/ ==Lähteet== Luokka:Tesla, Inc. Luokka:Sähköautot Luokka:2020-luvun kuorma-autot
Freightliner Trucks

Freightliner Trucks on yhdysvaltalainen kuorma-autojen valmistaja, jonka omistaa saksalainen hyötyajoneuvovalmistaja Daimler Truck. Freightliner Trucksin brändi on Freightliner, joka on Pohjois-Amerikan markkinajohtaja rekkojen painoluokassa 8.https://www.daimler.com/products/trucks/freightliner/ New Cascadia -malli on Pohjois-Amerikan ensimmäinen tason 2 autonomiseen ajamiseen kykenevä rekka: se sisältää automaattisen turvavälin hallinnan edessä ajavaan, hätäjarrutuksen kun on törmäämässä esteeseen sekä ratin korjausliikkeen takaisin ajokaistalle kun ajautuu liiaksi tien reunaa kohti.https://www.truckinginfo.com/322232/freightliner-says-new-cascadia-has- first-level-2-automation-in-north-america Merkki on vuodesta 1981 ollut saksalaisen Daimlerin omistuksessa.https://www.daimlertruck.com/en/company/history Mercedes Benzin Sprinter pakettiautoja on myyty Yhdysvalloissa Freightliner brändin alla. Freightliner Trucks on aikeissa esitellä vuonna 2019 myös tason 4 autonomiseen ajamiseen kykenevän rekan. ==Mallit== *New Cascadia *M2 106 *122SD *108SD *114SD *M2 112 *New Cascadia Natural Gas *M2 112 Natural Gas *114SD Natural Gas *Cascadia Evolution *Cascadia ==Lähteet== ==Aiheesta muualla== *https://freightliner.com/ *https://www.freightlinersprinterusa.com/en/home Luokka:Yhdysvaltalaiset automerkit Luokka:Kuorma-autonvalmistajat Luokka:Yhdysvaltalaiset teollisuusyritykset
Burton

Burton voi tarkoittaa seuraavia: == Paikkoja == * Burton upon Trent, kaupunki Staffordshiren kreivikunnassa Englannissa == Henkilöitä == === Burton sukunimenä === * Abbey Burton (s. 1987), brittiläinen haulikkoampuja * Amanda Burton (s. 1956), irlantilainen näyttelijä * Cliff Burton (1962–1986), yhdysvaltalainen basisti * Corey Burton, Corey Gregg Weinberg (s. 1955), yhdysvaltalainen ääninäyttelijä * Edward Burton (1790–1867), englantilainen lääkäri ja lintutieteilijä * Ella Burton (s. 2002), suomalainen jalkapalloilija * Emerson Burton, oik. Janne Johannes Puurtinen (s. 1974), suomalainen kosketinsoittaja * Gary Burton, (s. 1943), yhdysvaltalainen jazzvibrafonisti * Harold Hitz Burton (1888–1964), yhdysvaltalainen pormestari, senaattori ja korkeimman oikeuden tuomari * Hilarie Burton (s. 1982), yhdysvaltalainen näyttelijä * James Burton (1788–1862), englantilainen arkeologi ja egyptologi * James Burton (s. 1939), yhdysvaltalainen country- ja rock 'n' roll -muusikko * LeVar Burton (s. 1957), yhdysvaltalainen näyttelijä, televisio- ja elokuvaohjaaja ja kirjailija * Mike Burton (s. 1947), yhdysvaltalainen uimari ja olympiavoittaja * Norman Burton (1923–2003), yhdysvaltalainen elokuvanäyttelijä * Richard Burton, oik. Richard Walter Jenkins (1925–1984), walesilainen näyttelijä * Richard Francis Burton (1821–1890), brittiläinen tutkimusmatkailija ja kielentutkija * Robert Burton (1577–1640), englantilainen oppinut ja tietokirjailija * Sala Burton (1925–1987), yhdysvaltalainen demokraattipoliitikko * Tim Burton (s. 1958), yhdysvaltalainen elokuvaohjaaja, -tuottaja ja -käsikirjoittaja * Tom Burton (s. 1990), australialainen kilpapurjehduksen olympiavoittaja * Tony Burton (1937–2016), yhdysvaltalainen näyttelijä === Burton etunimenä === * Burton C. Bell (s. 1969), yhdysvaltalainen laulaja, sanoittaja, kitaristi ja kosketinsoittaja * Burton Lane (1912–1997), yhdysvaltalainen säveltäjä ja sanoittaja * Burton Malkiel (s. 1932), yhdysvaltalainen taloustieteilijä * Burton Richter (1931–2018), yhdysvaltalainen fyysikko, Nobelin fysiikanpalkinnon saaja == Yrityksiä == * Burton Snowboards, yhdysvaltalainen lumilautojen valmistaja Luokka:Luettelot henkilöistä sukunimen mukaan
Lappers

Lappers on yli 200 asukkaan kylä Siuntion länsiosassa. Se sijaitsee noin 10 kilometrin päässä Lohjan kaupungista. Kylän halki kulkee Lohjan Virkkalan ja Espoon Kivenlahden välinen yhdystie 1130. ==Lähteet== Luokka:Siuntion kylät
Josephin Laue

Josephin Laue (s. 2001) on saksalainen mäkihyppääjä. Hän sai hopeaa joukkuekilpailussa ja sijoittui 18:nneksi henkilökohtaisessa kilpailussa vuoden 2019 Lahden nuorten maailmanmestaruuskilpailuissa. Hän on hypännyt myös FIS-cupia, Continental Cupia ja Alpen Cupia. == Lähteet == Luokka:Saksalaiset mäkihyppääjät Luokka:Vuonna 2001 syntyneet Luokka:Elävät henkilöt
Dagsmark Petfood

Dagsmark Petfood Oy on suomalainen lemmikinruokavalmistaja. Yrityksen tehdas sijaitsee Loimaalla, Varsinais-Suomessa. == Tuotteet == Dagsmarkin ensimmäinen tuote, Dagsmark HÄME -kuivaruoka, tuli myyntiin elokuussa 2017. Seuraavana vuonna tuoteperhe laajeni Dagsmark SAVO -kuivaruoalla, viljattomalla Dagsmark LAPPI -kuivaruoalla ja pikkukoirille suunnatuilla Dagsmark EIRA-, HANKO- ja LEVI-kuivaruoilla. Tämän jälkeen mukaan on tullut kevyempi Dagsmark LAIHIA, pentukoirien oma Dagsmark VIMPELI ja runsasenerginen Dagsmark SYSMÄ. Valikoimaan kuuluu myös erilaisia koirien purutuotteita Dagsmark TIKKURILA ja Dagsmark LUUMÄKI -sarjoissa. Purutuotteiden valmistuksesta vastaa suomalainen Kokkolan Nahka. Koirien tuoteperhettä täydentävät Dagsmark MELLILÄ -koirannamit. Kissoille on ollut tarjolla sekä kuiva- että märkäruokia vuodesta 2021 alkaen. Kuivaruokavalikoimaan kuuluvat Dagsmark ILVES, isompi nappulainen Dagsmark TIIKERI ja kevyempi Dagsmark PUUMA. Märkäruoat kantavat nimiä Dagsmark ILVES, TIIKERI ja LEOPARDI. Kaikki kissanruoat ovat viljattomia. Lemmikkien turkkien pesuun ja hoitoon on kehitetty suomalainen shampoo ja hoitoaine. Dagsmark-tuotteita myydään muun muassa K- ja S-ryhmän myymälöissä sekä Halpa-Halli-, Hankkija- ja Tokmanni- ketjujen myymälöissä. Yli tuhannen jälleenmyyjän joukossa on myös erikoisliikkeitä. == Vastuullisuus == Dagsmarkilla on oma vastuullisuusohjelma ja ympäristöjärjestelmä, joka on ansainnut Ekokompassin. Hiilitassunjälki lasketaan joka vuosi. Dagsmarkin tuotteet valmistetaan kotimaisista raaka- aineista Suomessa. Suomalaisen Työn Liitto on myöntänyt yritykselle oikeuden käyttää Avainlippua, joka on merkki laadusta ja todennetusta alkuperästä. == Tausta == Yritysidea syntyi vuonna 2016, kun perustajat uskoivat, että suomalaista ruokaa syövät ihmiset haluavat tarjota suomalaista ruokaa myös lemmikeilleen. Tehdas aloitti toimintansa kesällä 2017 Dagsmarkin kylästä löytyneestä vapaasta teollisuuskiinteistöstä, entisestä Estrellan perunalastutehtaasta. Pian mukaan tuli myös ulkopuolisia sijoittajia. Tehtaan muutto Mellilään Loimaalle tapahtui vuoden 2020 lopussa. Yrityksen toimitusjohtajana toimii yksi yrityksen perustajista, Laura Strömberg. Muita perustajajäseniä ovat muun muassa Pekka Siivonen-Uotila, Jukka Kaitaranta, Börje Norrgård ja Topi Jurvanen. Yhtiöön ovat sijoittaneet muun muassa Rovion entinen markkinointijohtaja Peter Vesterbacka ja Kustaa Valtonen sekä joukko muita suomalaisia yksityissijoittajia. Vuonna 2019 Pauligin perheen sijoitusyhtiö English Tea Room teki Dagsmarkiin 1,5 miljoonan euron pääomasijoituksen. == Lähteet == Luokka:Suomalaiset teollisuusyritykset Luokka:Eläinruoka
Grosses vollständiges Universal-Lexicon aller Wissenschafften und Künste

Grosses vollständiges Universal-Lexicon aller Wissenschafften und Künste (suom. Suuri Täydellinen Ensyklopedia kaikista Tieteistä ja Taiteista, tunnetaan myös nimellä Zedlerin Universal Lexicon) on 68-osainen saksankielinen tietosanakirja, jonka julkaisi Johann Heinrich Zedler vuosina 1731–1754. Se on eräs suurimmasta koskaan paperille painetuista ensyklopedioista ja ensimmäinen joka sisälsi biografioita elossa olevista henkilöistä systemaattisella tavalla. Tietosanakirja sisältää 68 kirjan lisäksi neljä lisäosaa. Näissä on yhteensä 284 000 artikkelia painettuna 63 000:lle sivulle. Tietosanakirjan toimittajia Zedlerin lisäksi olivat Jacob August Franckenstein (osat 1–2), Paul Daniel Longolius (osat 3–18) ja Carl Günther Ludovici (osat 19–64 ja lisäosat). Jokaisella oli hieman erilainen tyyli tehdä ensyklopediaa. Osasta 18 eteenpäin tietosanakirja sisältää huomattavan määrän biografioita silloin eläneistä ihmisistä, arvatenkin seurauksena Ludovicin nimittämisestä toimittajaksi. Universal Lexiconia painettiin vain noin 1 500 kappaletta, johtuen valtavasta sivumäärästä. Sitä pidetään ensimmäisenä modernina ensyklopediana saksan kielellä. Julkaisuaikanaan se oli laajin painettu tietosanakirja länsimaissa, ja on edelleenkin eräs suurimmista. == Lähteet == == Aiheesta muualla == *zedler- lexikon.de: Digitoitu versio Luokka:1700-luvun kirjat Luokka:Saksalaiset tietosanakirjat
Wielka Encyklopedia Powszechna PWN

Wielka Encyklopedia Powszechna PWN (suom. Suuri Universaali PWN Ensyklopedia) on puolankielinen yleistietosanakirja, jonka kustansi Wydawnictwo Naukowe PWN Varsovassa, vuosina 1962–1970. Se oli ennen vuotta 2005 laajin koskaan julkaistu puolalainen ensyklopedia. Tietosanakirja sisältää 82 000 hakusanaa, 12 000 kuvaa tai piirrosta, 200 värillistä ja 650 mustavalkoista erillislehdellä olevaa piirrosta ja 120 värillistä karttaa 13. osassa ja lisäosassa. Tietosanakirjan sisältöä on voimakkaasti sensuroitu. Sen esipuheen mukaan tietosanakirja "perustuu rationaalisiin ja materialistisiin perusteisiin" ja maailmankuvaltaan edustaa "sosialistista ideologiaa". Kirjoittamiseen osallistui 2 000 kirjoittajaa, 1 000 arvioijaa ja lähes 100 toimittajaa, joiden työtä valvoi Puolan tiedeakatemian (PAN) komitea jota johti professori Tadeusz Kotarbiński. Kirjasarjan korvasi myöhempi Wielka Encyklopedia PWN, joka on edeltäjäänsä laajempi. == Katso myös == * Puolankielinen Wikipedia * Wielka Encyklopedia PWN, puolankielinen tietosanakirja (2001–2005) * Internetowa encyklopedia PWN, puolankielinen verkkotietosanakirja Luokka:Puolalaiset tietosanakirjat
Olaus Brännström

Arne Olaus Brännström (25. huhtikuuta 1919 Drängsmark, Västerbotten – 8. joulukuuta 2008 Uppsala) oli ruotsalainen pappi, teologian tohtori, Luulajan hiippakunnan piispa. == Elämäkerta == Olaus Brännström kuului västerbottenilaiseen talonpoikaissukuun. Hän suoritti ylioppilastutkinnon Uppsalassa Fjellstedska skolan -koulussa 1941 ja opiskeli teologiaa Uppsalan yliopistossa. Hänet vihittiin papiksi Luulajan hiippakuntaan 1944. Hän toimi pappina useissa seurakunnissa, kuten Tärendö ja Burträsk sekä hiippakuntapappina Övertorneåssa, Tornionlaaksossa. 1996 hänet nimitettiin Luulajan tuomiorovastiksi ja valittiin Luulajan hiippakunnan piispaksi 1980. Eläkkeelle hän jäi 1986 ja vietti eläkepäivänsä Uppsalassa. Brännström jatkoi opintojaan työnsä ohella: Hän teki opintomatkan Yhdysvaltoihin 1956–1957 ja kokosi aineistoa väitöskirjaansa varten sekä oli vierailevana opettaja Suomi- collegessa Hancockissa, Michiganissa. Hän väitteli teologian tohtoriksi 1962 lestadiolaisuutta tutkivalla väitöskirjalla Den laestadianska själavårdstraditionen i Sverige under 1800-talet. Brännström osallistui myös Ruotsin kirkollisen opintoliiton (Sveriges kyrkliga studieförbund), Luulajan hiippakunnan kirkkolaulupiirin toimintaan ja kuului myös Ruotsin kirkon lähetysjärjestön (Svenska kyrkans mission) hallitukseen. Tornionlaaksossa työskennellessään hän opetteli suomen kielen ja saattoi osallistua siten Ruotsin kirkon suomenkielisen työn kehittämiseen. Hän toimitti vuonna 1972 ilmestyneen virsikirjan Ruotsin virsikirja Kuninkaan käskystä toimitettu 1972 ja toimi puheenjohtajana 1994–2003 työryhmässä, joka käänsi ja valmisteli vuonna 2002 valmistuneen uuden virsikirjan Ruotsin kirkon virsikirja. Hän kuoli 89-vuotiaana ja on haudattu Uppsalan vanhalle hautausmaalle. == Teoksia (valikoima) == * Att leva enligt Laestadius, 1963 * Den laestadianska själavårdstraditionen i Sverige under 1800-talet, band 13 i Bibliotheca Theologiae Practicae, Lund Gleerup, 1962 * Kyrkoturist i Sydindien., Stockholm : Verbum, 1969 * Vad har vi i Liberia att göra?: Svenska kyrkans missions nya åtagande i Pallipoområdet i Liberia, band 4 i Min väg till missionen, Uppsala : Sv. kyrkans mission, 1976 * Om Guds husfolk: herdabrev till Luleå stift, Älvsjö : Skeab/Verbum, 1980 * Sex år i Luleå stift: 1977–1982 ämbetsberättelse, Svenska kyrkan. Luleå stift. Prästmöte Luleå, 1983 *Lannavaara-missionen och læstadianismen, band 46 i Bibliotheca Theologiae Practicae, Stockholm : Almqvist & Wiksell International, 1990 * Peter Fjellstedt: mångsidig men entydig kyrkoman, band 60 i Studia missionalia Upsaliensia, Uppsala : Svenska institutet för missionsforskning, 1994 == Lähteet == Luokka:Ruotsalaiset teologit Luokka:Ruotsin kirkon piispat ja arkkipiispat Luokka:Vuonna 1919 syntyneet Luokka:Vuonna 2008 kuolleet Luokka:Luulajan hiippakunta
Armas (artisti)

Armas (oikealta nimeltään Markus Aaltonen, s. 21. elokuuta 1986http://www.basso.fi/foorumi/members/armashiphop.66818/ ) on alun perin Riihimäeltä kotoisin oleva rap-artisti. Armaksen räpjuuret ovat 2000-luvun alun Riihimäellä ja Mikseri.netissä. Nykyään jo helsinkiläistynyt artisti tekee vaihtoehtoista suomiräppiä henkilökohtaisista aiheista.http://open.spotify.com/artist/7tONrUVPyExnw0ymaxDcDM?si=YPFFwf8HT9qfBZ3JnoUNBw == Diskografia == ===Albumit=== * Kuollaan (EP, 2019) * Musta aukko (EP, 2020) == Lähteet == Luokka:Elävät henkilöt Luokka:Vuonna 1986 syntyneet Luokka:Suomalaiset hip hop -artistit
Essi Sievers

Essi Sievers (o.s. Hallvar, s. 2. huhtikuuta 1983 Oulu) on suomalainen jääkiekkoilija, joka pelasi pääsarjatasolla 15 vuottaJääkiekkokirja 2017–2018, s. 523 ja kuului myös Suomen maajoukkueeseen.Jääkiekkokirja 2017–2018, s. 350 Hän oli pelipaikaltaan puolustaja. Sievers edusti naisten SM-sarjassa Oulun Kärppiä kaudet 1999–2002 sekä Espoo Bluesia kausina 2002–2014. Kauden 2010–2011 hän pelasi Saksan pääsarjassa Eisladies Berlinin joukkueessa. Sievers pelasi SM-sarjassa kaikkiaan 314 runkosarjaottelua, joissa hänen tehopisteensä ovat 75 + 121 = 196, sekä 104 pudotuspeliä tehopistein 10 + 24 = 34. Hän voitti kahdeksan Suomen-mestaruutta vuosina 2003–2005, 2007–2009 ja 2013–2014Jääkiekkokirja 2017–2018, s. 217 sekä saavutti kolme SM-hopeaa ja kaksi SM-pronssia. Suomen maajoukkueessa Sievers pelasi 91 maaottelua ja teki niissä kaksi maalia sekä sai 13 syöttöpistettä. MM-kilpailuissa hän pelasi vuosina 2011, joissa Suomi saavutti pronssia, ja 2012, jolloin Suomi sijoittui neljänneksi.Jääkiekkokirja 2017–2018, s. 320–321 == Lähteet == * === Viitteet === Luokka:Suomalaiset jääkiekkoilijat Luokka:Vuonna 1983 syntyneet Luokka:Elävät henkilöt
Piia Kotikumpu

Piia Kotikumpu (o.s. Lallukka, s. 11. kesäkuuta 1985 Lappeenranta) on suomalainen jääkiekkoilija, joka pelasi naisten SM-sarjassa kymmenisen vuottaJääkiekkokirja 2017–2018, s. 526 ja kuului myös Suomen maajoukkueeseen.Jääkiekkokirja 2017–2018, s. 350 Hän oli pelipaikaltaan hyökkääjä. Kotikumpu edusti naisten SM-sarjassa Espoo Bluesia kausina 2000–2009 ja 2011–2012 sekä Alavuden Peli-Veikkoja kaudella 2009–2010. Hän pelasi SM-sarjassa kaikkiaan 197 runkosarjaottelua, joissa hänen tehopisteensä ovat 102 + 138 = 240, sekä 64 pudotuspeliä tehopistein 18 + 28 = 46. Hän voitti kahdeksan Suomen-mestaruutta vuosina 2001–2005 ja 2007–2009Jääkiekkokirja 2017–2018, s. 217 sekä saavutti yhden SM-pronssin. Suomen maajoukkueessa Kotikumpu pelasi 46 maaottelua ja teki niissä viisi maalia sekä sai yhdeksän syöttöpistettä. MM-kilpailuissa hän pelasi vuosina 2008 ja 2009, joissa molemmissa Suomi saavutti pronssia.Jääkiekkokirja 2017–2018, s. 320–321 == Lähteet == * === Viitteet === Luokka:Suomalaiset jääkiekkoilijat Luokka:Vuonna 1985 syntyneet Luokka:Elävät henkilöt
Tegnérsamfundet

Tegnérsamfundet on Lundissa vuonna 1946 perustettu seura. Sen tehtävänä on sääntöjen mukaan "edistää Esaias Tegnérin ja hänen aikansa tutkimusta ja tuntemusta".Tegnérsamfundetin arkisto Seuran puheenjohtajia on ollut muun muassa professori Carl Fehrman. == Lähteet == Luokka:Ruotsalaiset järjestöt
Encyklopedia Kościelna

Encyklopedia Kościelna (suom. Kirkkoensyklopedia), koko nimeltään Encyklopedja Kościelna podług teologicznej encyklopedji Wetzera i Weltego z licznemi jej dopełnieniami (suom. Kirkkoensyklopedia perustuen Wetzerin ja Welten teologiseen ensyklopediaan lukuisine lisäyksineen) on puolalainen ensyklopedia. Se koostuu 33 osasta ja julkaistiin Varsovassa vuosina 1873–1933. Tietosanakirjan toimitti Michał Nowodworski, paitsi viimeisen osan 33. Stefan Biskupski. Se oli yksi suurista puolalaisista kustannushankkeista Venäjän vallan alla. Encyklopedia Kościelna perustuu Heinrich Joseph Wetzerin ja Benedict Welten katolista historiaa ja teologiaa käsittelevään Wetzer-Welte Kirchenlexikon ensyklopediaan. Tietosanakirja on kokonaan digitoitu ja ensimmäiset 32 osaa ovat saatavissa vapaasti Internetistä. (Digitoitu osa 33. vuodelta 1933 on nähtävissä vain Puolan Kansalliskirjaston lukuhuoneessa.) == Aiheesta muualla == * Encyklopedia Kościelna Federacja Bibliotek Cyfrowych (FBC) sivustolla. * Digitoituja versioita archive.org sivustolla Luokka:Puolalaiset tietosanakirjat Luokka:Katolinen kulttuuri
Kajsa Hallberg Adu

Kajsa Hallberg Adu (s. 7. helmikuuta 1981 Uumaja) on ruotsalainen bloggaaja sekä akateeminen luennoitsija Ashesin yliopistossa Ghanassa Länsi-Afrikassa. Hän on perustanut Blogging Ghana -järjestön. Hän on myös kouluttautunut Uppsalan yliopistossa. == Lähteet == Luokka:Ruotsalaiset bloginpitäjät Luokka:Vuonna 1981 syntyneet Luokka:Elävät henkilöt
Johanna Pelkonen

Johanna Pelkonen (s. 2. huhtikuuta 1977 Lohja) on suomalainen jääkiekkoilija, joka pelasi naisten SM-sarjassa toistakymmentä vuottaJääkiekkokirja 2017–2018, s. 530 ja esiintyi myös Suomen maajoukkueessa.Jääkiekkokirja 2017–2018, s. 350 Hän oli pelipaikaltaan puolustaja. Pelkonen edusti naisten SM-sarjassa Kiekko- Espoota kausina 1994–1996, Oulun Kärppiä 1996–1998, Espoo Bluesia 1998–2007, Hämeenlinnan Pallokerhoa 2008–2009 ja Lohjan Kisa-Veikkoja 2008–2010. Hän pelasi SM-sarjassa kaikkiaan 293 runkosarjaottelua, joissa hänen tehopisteensä ovat 19 + 95 = 114, sekä 74 pudotuspeliä tehopistein 1 + 16 = 17. Hän voitti kahdeksan Suomen-mestaruutta vuosina 1999–2005 ja 2007Jääkiekkokirja 2017–2018, s. 217 sekä saavutti yhden SM-hopean ja kaksi SM-pronssia. Suomen maajoukkueessa Pelkonen pelasi viisi maaottelua ja teki niissä yhden maalin. == Lähteet == * === Viitteet === Luokka:Suomalaiset jääkiekkoilijat Luokka:Vuonna 1977 syntyneet Luokka:Elävät henkilöt
Alena Abramovitš

Alena Abramovitš (, , s. 18. heinäkuuta 1981 Minsk) on valkovenäläinen käsipalloilija, joka edustaa Ferencvárosi TC:tä ja Valko-Venäjän naisten käsipallomaajoukkuetta. Hän on pelipaikaltaan maalivahti. Abramovitš on voittanut naisten EHF Cup Winners’ Cupin joukkueensa riveissä kaksi kertaa, vuosina 2011 ja 2012. == Lähteet == Luokka:Elävät henkilöt Luokka:Valkovenäläiset käsipalloilijat Luokka:Vuonna 1981 syntyneet
Labiduridae

Labiduridae on pihtihäntäisten (Dermaptera) lahkoon kuuluva hyönteisheimo. Siihen kuuluu 3 alaheimoa, 7 sukua ja noin 72 lajia. Heimon levinneisyys on kosmopoliittinen. Labiduridae-hyönteisillä on hyvin kehittyneet siivet ja pitkät tuntosarvet. == Sukuja == * Allostethella * Labidura * Nala == Aiheesta muualla == *ITIS: Labiduridae *University of Michigan, Animal Diversity Web (ADW): Labiduridae Luokka:Pihtihäntäiset
4×4=12

4×4=12 on deadmau5:n viides studioalbumi, joka julkaistiin 6. joulukuuta 2010. Albumi sai hyviä arvostelua kriitikoilta ja se oli ehdolla Grammy-gaalassa parhaaksi elektroniseksi albumiksi. Albumi myi Kanadassa platinaahttps://musiccanada.com/gold-platinum/?_gp_search=4x4%3D12%20Deadmau5, Yhdysvalloissa ja Britanniassa kultaahttps://www.bpi.co.uk/award/8760-2382-2https://www.riaa.com/gold- platinum/?tab_active=default-award&ar;=Deadmau5&ti;=4x4%3D12#search_section == Kappaleet == == Lähteet == Luokka:Vuoden 2010 albumit Luokka:Deadmau5:n albumit
Fabrosaurus

Fabrosaurus oli varhaisella jurakaudelle noin 199-189 miljoonaa vuotta sitten elänyt ornithopodeihin kuulunut kasvinsyöjädinosaurussuku, joka eli Etelä- Afrikassa. == Fossiilit == Paleontologi Leonard Ginsburg nimesi Fabrosauruksen vuonna 1964. Se nimettiin ranskalaisen tiedemiehen Jean Henri Fabren mukaan. Fabrosaurus oli yksi aikaisimmista lintulantioisista dinosauruksista. Sen luita on löydetty Etelä-Afrikasta. Se opittiin toisen samankaltaisen Lesothosauruksen avulla. === Nimi === Se nimettiin sen osittaisen leukaluun avulla, jossa oli kolme hammasta. == Kuvaus == Fabrosaurus oli hyvin kehittynyt kävelemään kahdella jalalla. Fabrosaurus oli kevytrakenteinen dinosaurus ja sillä oli ontot luut, jonka ansiosta se pystyi juoksemaan nopeasti turvaan pedoilta. Fabrosaurukset kasvoivat yleensä yhden metrin pituisiksi. == Ravinto == Fabrosauruksella oli terävät hampaat ja ne olivat melko yksinkertaiset. Niiden leaut liikkuivat vain pystysuunnassa ja tällä tavalla sen oli pilkottava ravintonsa. == Lähteet == Luokka:Linnunlantioiset
Dorthe Berntsen

Dorthe Berntsen (s. 26. huhtikuuta 1962, Ring, Brædstrup, Tanska) on tanskalainen psykologi ja Aarhusin yliopiston psykologian professori. Hän opiskeli Aarhusin yliopistossa, josta valmistui psykologia pääaineenaan kandidaatiksi (BA) 1991, maisteriksi (MA) 1993 ja edelleen tohtoriksi 1997. Hän toimi psykologian apulaisprofessorina (lektor) vuosina 2000–2006 ja on ollut psykologian professori vuodesta 2006 lähtien. Berntsenin tutkimuskohteisiin kuuluvat autobiografisen muistin eli omaan elämänhistoriaan liittyvien asioiden muistamisen aihepiiri yleisesti, tahtomattomat autobiografiset muistot, ikääntymisen ja autobiografisen muistin yhteys, sosiaaliset ja kulttuurin vaikutukset henkilökohtaisen muistin ja elämäntarinan organisointiin sekä niiden kehitykseen, muistin yhteys traumoihin ja mielenterveyden häiriöihin, erityisesti traumaperäiseen stressihäiriöön (PTSD). Professori Berntsenin johtama tutkimuskeskus Center on Autobiographic Memory Research (CON AMORE) on kerännyt kansainvälistä mainetta ihmisen autobiografisen muistin osaamiskeskuksena. Se sai Euroopan psykologiliittojen federaation (EFPA) kahden vuoden välein jaettavan Aristotele-palkinnon vuonna 2017. Tutkimuskeskuksessa tutkitaan myös elämäntarinan käyttöä muistamista ylläpitävässä ja kehittävässä terapiassa (). Tätä työtä voidaan soveltaa esimerkiksi muistisairaiden ihmisten kuntoutuksessa. ==Lähteet== ==Aiheesta muualla== *Google Scholar: Dorthe Berntsen. Aarhus University; Center on Autobiographical Memory Research (scholar.google.com) *Dorthe Berntsen. Aarhus University, Department of Psychology and Behavioral Sciences (researchgate.net) Luokka:Tanskalaiset psykologit Luokka:Tanskalaiset professorit Luokka:Aarhusin yliopiston professorit Luokka:Vuonna 1962 syntyneet Luokka:Elävät henkilöt
Pertti Laine (kirjailija)

Pertti Laine (s. 1949) on suomalainen kirjailija. Hän on koulutukseltaan taloustieteen maisteri. Hän on tehnyt pitkän työuran liike-elämässä sekä teollisuus- että palvelusektorilla. Työnsä ohella Lempäälässä asuva Laine on kirjoittanut runoja, novelleja ja pakinoita sekä osallistunut vuosien ajan luovan kirjoittamisen kursseille ja kirjoittajapiirin toimintaan. Esikoisromaani Perheenisä ilmestyi 2016. == Teokset == * Perheenisä (Warelia 2016) * Pisto sydämeen (Myllylahti 2018) * Vainotut (Myllylahti 2019) == Lähteet == == Aiheesta muualla == * Luokka:Suomalaiset kirjailijat Luokka:Vuonna 1949 syntyneet Luokka:Elävät henkilöt
Kreolikansat

Kreolikansat ovat etnisiä ryhmiä, jotka syntyivät eurooppalaisten ja ei- eurooppalaisten kansojen sekoittuessa. Kreolikansat ovat tyypillisesti valkoisten länsieurooppalaisten siirtomaa-asukkaiden, länsiafrikkalaisten, ja eri alueiden alkuperäiskansojen jälkeläisiä. Kreolikansojen etninen tausta vaihtelee suuresti. == Kreolikansoja == * Akut (Länsi-Afrikassa) * Liberian afroamerikkalaiset (Liberiassa) * Louisianan kreolit (Yhdysvalloissa) * Kriot (Sierra Leonessa) * Ilois-kansa (Chagossaarilla) * Cajunit (Yhdysvalloissa) == Aiheesta muualla == *
Coma Pedrosa

Coma Pedrosa on Andorran korkein vuori. Vuori on 2 945 metriä korkea, ja se sijaitsee La Massanan pitässä. == Lähteet == Luokka:Andorran maantiede Luokka:Pyreneiden vuoret
Pitkä Karijärvi

Pitkä Karijärvi on Lapissa Ylitorniolla Kivilompolon kylän lähellä sijaitseva järvi. == Maantietoa == Järven pinta-ala on 2,8 hehtaaria, se on 450 metriä pitkä ja 100 metriä leveä. Järvellä on kartan mukaan kaksi saarta. Sen rantaviivan pituus on 1,2 kilometriä. == Vesistösuhteet == Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Portimojärven alueella (67.91), jonka Kallijoen valuma-alueeseen (67.918) se kuuluu. Järven vedenpinnan korkeus on 133,4 metriä mpy. == Lähteet == Luokka:Portimojärven alue (Aavasaksa) Luokka:Botin luomat artikkelit Luokka:Ylitornion järvet
Iso Karijärvi (Ylitornio)

Iso Karijärvi on Lapissa Ylitorniolla Kivilompolon kylän lähellä sijaitseva järvi. == Maantietoa == Järven pinta-ala on 9,2 hehtaaria, se on 500 metriä pitkä ja 300 metriä leveä. Järvellä ei ole kartan mukaan saaria. Sen rantaviivan pituus on 1,5 kilometriä. == Vesistösuhteet == Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Portimojärven alueella (67.91), jonka Kallijoen valuma-alueeseen (67.918) se kuuluu. Järven vedenpinnan korkeus on 127,8 metriä mpy. == Lähteet == Luokka:Portimojärven alue (Aavasaksa) Luokka:Botin luomat artikkelit Luokka:Ylitornion järvet
Törmäslompolo (Ylitornio)

Törmäslompolo on Lapissa Ylitorniolla Kantomaanpään kylän lähellä sijaitseva järvi. == Maantietoa == Järven pinta-ala on 46,3 hehtaaria, se on 1,6 kilometriä pitkä ja 500 metriä leveä. Järvellä ei ole kartan mukaan saaria. Sen rantaviivan pituus on 3,0 kilometriä. Järvi on luodattu ja siitä on julkaistu syvyyskartat. == Vesistösuhteet == Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Portimojärven alueella (67.91), jonka Tengeliönjoen yläosan alueeseen (67.913) se kuuluu. Järven vedenpinnan korkeus on 73,1 metriä mpy. == Lähteet == Luokka:Portimojärven alue (Aavasaksa) Luokka:Botin luomat artikkelit Luokka:Ylitornion järvet
Thomas Kingo

Thomas Hansen Kingo (15. joulukuuta 1634 Slangerup – 14. lokakuuta 1703 Odense) oli tanskalainen pappi, Odensen piispa Fynin hiippakunnassa, virsirunoilija ja virsikirjan julkaisija. == Elämäkerta == Kingo valmistui teologian kandidaatiksi 1658 ja toimi kotiopettajana muutaman vuoden ajan, ennen kuin hänet nimitettiin Slangerupin kirkkoherraksi. 1677 hänet nimitettiin Fynin hiippakunnan piispaksi ja aateloitiin 1683. Jo Slangerupissa alkoi hänen virsirunoilijan ura. 1674 hän julkaisi virsikokoelman Aandeligt Sjungekor, jossa oli aamu- ja iltavirsiä sekä katumusvirsiä. Piispaksi hänet nimitettiin hänen virsityönsä ansioiden takia. Hän oli aikansa merkittävin tanskalainen runoilija – laajemminkin ottaen barokkirunouden kaikkein huomattavimpia edustajia. Toinen kokoelma hänen virsiään ilmestyi 1681 ja kaksi vuotta myöhemmin hän sai kuninkaalta tehtäväksi valmistella uuden virsikirjan. Siihen kului kuusi vuotta. Hänen valmistelemansa ”talvipuolen virsikirja”, jossa oli kirkkovuoden virret adventista pääsiäiseen, valmistui 1689. Kingon virsikirjaehdotuksessa oli 267 virttä, joista hän oli kirjoittanut puolet. Sitä ei kuitenkaan hyväksytty käyttöön. Kingon katsottiin menneen liian pitkälle muokatessaan vanhoja virsiä. Roskilden tuomiorovasti Søren Jonaesøn sai nyt tehtäväkseen valmistella uuden virsikirjaehdotuksen. Hänen ehdotuksensa, joka valmistui 1693, ei vuorostaan sisältänyt yhtään Kingon virttä, eikä sitäkään hyväksytty. Uusi ehdotus valmistui 1696, jonka valmisteli Kööpenhaminan papeista koottu komitea, ja se lopulta hyväksyttiin 1699 (Den Forordnede Ny Kirke-Psalme-Bog), oli siinä 86 Kingon virttä ja se tunnettiin Kingon virsikirjana. Kingo lienee ollut työn taustalla, jopa niin, että komitea olisi ollut hänen ehdottamansa. Hän ehti itse käyttää sitä neljä vuotta ennen kuolemaansa. Kirjasta tuli pitkä-ikäinen, sillä viimeiset sitä käyttäneet seurakunnat luopuivat siitä vasta 1960-luvulla. Hans Adolf Brorsonin ja Nikolai Frederik Severin Grundtvigin ohella Kingoa pidetään yhtenä Tanskan kolmesta suuresta virsirunoilijasta. Tanskan kirkon virsikirjassa vuodelta 2002 on peräti 82 Kingon kirjoittamaa virttä. Vain Grundtvigin virsiä on enemmän. == Virsiä suomeksi == Suomen evankelis- luterilaisen kirkon virsikirjassa * 204 Herra Jeesus, Hengelläsi (Herre Jesus, kom at røre, suom. Jaakko Haavio 1937), *926 Piirrä, Jeesus, sydämeeni 1. säkeistö (Skriv dig, Jesus, på mit hjerte Tanskan kirkon virsikirja, virsi 208) Ruotsin kirkon virsikirjassa * 68 Jumalaan, Isään uskomme (Enhver, som tror og bliver døbt, suom. Pekka Kivekäs 1995) * 269 Riemu ja murhe ja tappio, voitto (Sorrig og glæde de vandre til hobe, suom. Per Boreman, Lauri Pohjanpää 1946, uud. suom. Pekka Kivekäs 1995) * 448 Kuule, taivas Jumalamme (Hører til, I høje Himle, suom. Niilo Rauhala 1996), * 493 Idästä kohottaa taas päivä tultaan (Nu rinder solen op af østerlide’, suom. Aale Tynni 1957, uud. Anna- Maija Raittila 2000) Hengellisiä lauluja ja virsiä * 18 Oi ihmislapset iloitkaa == Lähteet == Luokka:Vuonna 1634 syntyneet Luokka:Vuonna 1703 kuolleet Luokka:Tanskalaiset teologit Luokka:Tanskalaiset piispat Luokka: Tanskalaiset virsirunoilijat
Taipaleenjärvi (Ylitornio)

Taipaleenjärvi on Lapissa Ylitorniolla Kantomaanpään kylän lähellä sijaitseva järvi. == Maantietoa == Järven pinta-ala on 1,6 hehtaaria, se on 250 metriä pitkä ja 50 metriä leveä. Järvellä ei ole kartan mukaan saaria. Sen rantaviivan pituus on 650 metriä. == Vesistösuhteet == Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Portimojärven alueella (67.91), jonka Tengeliönjoen yläosan alueeseen (67.913) se kuuluu. Järven vedenpinnan korkeus on 77 metriä mpy. == Lähteet == Luokka:Portimojärven alue (Aavasaksa) Luokka:Botin luomat artikkelit Luokka:Ylitornion järvet
Puonilampi

Puonilampi on Lapissa Ylitorniolla Törmäsjärven kylän lähellä sijaitseva lampi. == Maantietoa == Lammen pinta-ala on 5,5 hehtaaria, se on 450 metriä pitkä ja 200 metriä leveä. Lammella ei ole kartan mukaan saaria. Sen rantaviivan pituus on 1,0 kilometriä. == Vesistösuhteet == Lampi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Portimojärven alueella (67.91), jonka Tengeliönjoen yläosan alueeseen (67.913) se kuuluu. Lammen vedenpinnan korkeus on 122,3 metriä mpy. == Lähteet == Luokka:Portimojärven alue (Aavasaksa) Luokka:Botin luomat artikkelit Luokka:Ylitornion järvet
Paojärvi

Paojärvi on Lapissa Ylitorniolla Kauvosaarenpään kylän lähellä sijaitseva järvi. == Maantietoa == Järven pinta-ala on 1,4 hehtaaria, se on 200 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 500 metriä. == Vesistösuhteet == Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Portimojärven alueella (67.91), jonka Sammaljoen valuma-alueeseen (67.915) se kuuluu. Järven vedenpinnan korkeus on 197,4 metriä mpy. == Lähteet == Luokka:Portimojärven alue (Aavasaksa) Luokka:Botin luomat artikkelit Luokka:Ylitornion järvet
Pikkujärvi (Ylitornio)

Pikkujärvi on Lapissa Ylitorniolla Kivilompolon kylän lähellä sijaitseva järvi. == Maantietoa == Järven pinta-ala on 1,0 hehtaaria, se on 150 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 400 metriä. == Vesistösuhteet == Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Portimojärven alueella (67.91), jonka Kallijoen valuma-alueeseen (67.918) se kuuluu. Järven vedenpinnan korkeus on 116,4 metriä mpy. == Lähteet == Luokka:Portimojärven alue (Aavasaksa) Luokka:Botin luomat artikkelit Luokka:Ylitornion järvet
Kivilompolo (järvi Ylitorniolla)

Kivilompolo on Lapissa Ylitorniolla Kivilompolon kylän lähellä sijaitseva järvi. == Maantietoa == Järven pinta-ala on 29 hehtaaria, se on 1,1 kilometriä pitkä ja 500 metriä leveä. Järvellä on kartan mukaan 7 saarta. Järvi on luodattu ja siitä on julkaistu syvyyskartat. Järven tilavuudeksi on saatu 0,00031 kuutiokilometriä eli 0,310 miljoonaa kuutiometriä. Sen keskisyvyys on 1,1 metriä ja suurin syvyys on 1,7 metriä. Sen rantaviivan pituus on 3,6 kilometriä. == Vesistösuhteet == Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Portimojärven alueella (67.91), jonka Kallijoen valuma-alueeseen (67.918) se kuuluu. Järven vedenpinnan korkeus on 110,2 metriä mpy. == Lähteet == Luokka:Portimojärven alue (Aavasaksa) Luokka:Botin luomat artikkelit Luokka:Ylitornion järvet
Kotolompolo

Kotolompolo on Lapissa Ylitorniolla Kivilompolon kylän lähellä sijaitseva järvi. == Maantietoa == Järven pinta-ala on 7,4 hehtaaria, se on 550 metriä pitkä ja 300 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 80 000 kuutiometriä. Sen keskisyvyys on 1,1 metriä ja suurin syvyys on 1,4 metriä. Sen rantaviivan pituus on 1,4 kilometriä. == Vesistösuhteet == Järvi sijaitsee Tornionjoen vesistössä (vesistöaluetunnus 67) Tengeliönjoen valuma- alueen (67.9) Portimojärven alueella (67.91), jonka Kallijoen valuma-alueeseen (67.918) se kuuluu. Järven vedenpinnan korkeus on 110,5 metriä mpy. == Lähteet == Luokka:Portimojärven alue (Aavasaksa) Luokka:Botin luomat artikkelit Luokka:Ylitornion järvet